CELEX: 62020TN0746
Language: lv
Date: 2020-12-18 00:00:00
Title: Lieta T-746/20: Prasība, kas celta 2020. gada 18. decembrī – Grünig/Komisija

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/55
            
         
      Prasība, kas celta 2020. gada 18. decembrī – Grünig/Komisija
      (Lieta T-746/20)
      (2021/C 53/71)
      Tiesvedības valoda – franču
      
         Lietas dalībnieki
      
      
         Prasītāja: Grünig KG (Bad Kissingen, Vācija) (pārstāvji: Y. Melin un B. Vigneron, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  saskaņā ar LESD 263. pantu atcelt Komisijas Īstenošanas regulas (ES) 2020/1336 (2020. gada 25. septembris), ar ko nosaka galīgos antidempinga maksājumus konkrētu Ķīnas Tautas Republikas izcelsmes polivinilspirtu importam, 1. panta 4. punktu, jo Eiropas Komisija esot pārkāpusi Eiropas Parlamenta un Padomes Regulas (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis, 9. panta 5. punktu, diskriminējoši nosakot antidempinga maksājumu, piešķirdama atbrīvojumu, kas balstīts uz konkrētā galapatēriņa muitas režīmu.
               
            
                  —
               
               
                  uzdot Eiropas Komisijai un personām, kas, iespējams, varētu iestāsies lietā Komisijas prasījumu atbalstam, segt visus tiesāšanās izdevumus.
               
            
         Pamati un galvenie argumenti
      
      Prasība tiek balstīta uz vienu pamatu – Eiropas Parlamenta un Padomes Regulas (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV 2016, L 176, 21. lpp.), 9. panta 5. punkta pārkāpumu, jo ar apstrīdēto Regulu, proti, Komisijas Īstenošanas regulu (ES) 2020/1336 (2020. gada 25. septembris), ar ko nosaka galīgos antidempinga maksājumus konkrētu Ķīnas Tautas Republikas izcelsmes polivinilspirtu importam (OV 2020, L 315, 1. lpp.), antidempinga maksājumi nav piemēroti visiem importiem attiecībā uz kuriem ir ticis konstatēts, ka tie ir uzskatāmi par dempingu un rada kaitējumu.
      Prasītāja uzskata, ka Komisija antidempinga maksājumu izstrādājuma importam esot piemērojusi diskriminējošā veidā, pārkāpdama minētās Regulas 2016/1036 9. panta 5. punktu, jo tā ir piešķīrusi antidempinga maksājuma atbrīvojumu saskaņā ar konkrētā galapatēriņa muitas režīmu. Līdz ar to regulas norma esot prettiesiska un ir jāatceļ.